Այդուհանդերձ, անգամ ոչ սպառիչ թվարկված այս իրադարձություններից բոլորին չէ, որ արժե տարեվերջին անդրադառնալ: Քանի որ իսլամական ահաբեկչության թեման կենտրոնական է լինելու նաեւ 2017-ին՝ Ֆրանսիայի նախագահից մինչեւ Գերմանիայի խորհրդարանի ընտրություններ, Լեւոն Տեր-Պետրոսյանի ելույթն էլ, ակներեւաբար, կիշխի ու կուղղորդի խորհրդարանական ընտրապայքարի բանավեճը Հայաստանում, երկու թեմային էլ արժե անդրադառնալ հաջորդ տարեսկզբին: Թե ԱՄՆ պետքարտուղարի թեկնածու Ռեքս Տիլերսոնն էլ ինչպես կմանեւրի ՌԴ-ի դեմ ամերիկյան պատժամիջոցների եւ նախագահ Պուտինի հետ իր վաղեմի բարեկամության միջեւ՝ ԱՄՆ Կոնգրեսի աչալուրջ հսկողության ու ճնշման ներքո, նույնպես շատ ավելի տեսանելի կլինի հունվարին: